****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ** |  |
| **ΣΧΟΛΗ ΕΠΙΣΤΗΜΩΝ ΥΓΕΙΑΣ**  **ΤΜΗΜΑ ΕΠΙΣΤΗΜΗΣ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ** |  |

**ΑΝΑΚΟΙΝΩΣΗ ΓΙΑ ΦΟΙΤΗΤΕΣ/ΦΟΙΤΗΤΡΙΕΣ ΚΑΙ ΕΚΠΑΙΔΕΥΤΙΚΟ ΠΡΟΣΩΠΙΚΟ**

**ΔΗΛΩΣΗ EDUPASS.GOV.GR ΓΙΑ ΕΛΕΥΘΕΡΗ ΠΡΟΣΒΑΣΗ ΣΤΗ ΔΙΑ ΖΩΣΗΣ ΔΙΔΑΣΚΑΛΙΑ**

Σας ενημερώνουμε ότι έχει τεθεί σε λειτουργία η πλατφόρμα <https://edupass.gov.gr/>, στο πλαίσιο διασφάλισης της τήρησης των υγειονομικών πρωτοκόλλων κατά τη δια ζώσης διδασκαλία και τις δραστηριότητες του Πανεπιστημίου.

Ακολουθώντας τη νέα οδηγία του Υπουργείου, όλα τα φυσικά πρόσωπα (φοιτητές, μέλη ΔΕΠ, ΕΤΕΠ, έκτακτο διδακτικό προσωπικό και εξωτερικοί συνεργάτες) που συμμετέχουν σε κάθε είδους εκπαιδευτική διαδικασία με φυσική παρουσία στο χώρο του Πανεπιστημίου, πρέπει να εισέλθουν στο σύστημα <https://edupass.gov.gr/>με τους κωδικούς Taxis(\*) και τον ΑΜΚΑ τους για τη δήλωση παρουσίας και συμμετοχής στη δια ζώσης εκπαιδευτική διαδικασία, με βάση το πιστοποιητικό εμβολιασμού ή νόσησης ή αρνητικού rapid test. Κατά την είσοδο στην πλατφόρμα θα χρειαστεί να γίνει επιλογή του Τμήματος Επιστήμης Διατροφής και Διαιτολογίας (1516), ώστε να δοθεί άδεια αυτόματου ελέγχου από το ΗΔΙΚΑ και το αποτέλεσμά του να διαβιβασθεί στη Γραμματεία.

**Σημειώνεται** ότι μόνο εξουσιοδοτημένοι Διαχειριστές και Χρήστες έχει πρόσβαση στα στοιχεία αυτά από τα οποία θα προκύπτει, βάσει των σχετικών με τον Covid-19 πιστοποιητικών, η επιτρεπτή ή μη παρουσία των φοιτητών και των διδασκόντων στους χώρους του Πανεπιστημίου.

Παρακαλούνται θερμά όλοι οι εμπλεκόμενοι στη δια ζώσης διδασκαλία και παρακολούθηση μαθημάτων και εργαστηρίων να προχωρήσουν **άμεσα** στη διαδικασία δήλωσης στην πλατφόρμα.

**Υπενθυμίζεται** ότι όλοι οι φοιτητές οφείλουν να έχουν μαζί τους πάντοτε το **απαιτούμενο πιστοποιητικό** μαζί με έγγραφο ταυτοποίησής τους, κατά τη διάρκεια της παραμονής τους στο Πανεπιστήμιο.

(\*)H είσοδος/ταυτοποίηση στην υπηρεσία γίνεται με κωδικούς Taxis. Εναλλακτικά μπορεί να γίνει η ταυτοποίηση με κωδικούς e-banking.

Για περισσότερες πληροφορίες μπορείτε να συμβουλευτείτε τo επισυναπτόμενo έγγραφo

[ΚΥΑ 124068/ΓΔ4/01-10-2021 (ΦΕΚ4558/τ.Β/1.10.2021)](http://nds.uop.gr/wp-content/uploads/2021/10/ΦΕΚ4558_Β_01102021-ΘΥΡΙΔΕΣ-EDUPASS.pdf)

Καλαμάτα, 11/10/2021

Εκ της Γραμματείας του Τμήματος